CELEX: 62020TN0737
Language: da
Date: 2020-12-16 00:00:00
Title: Sag T-737/20: Sag anlagt den 16. december 2020 — Ryanair mod Kommissionen

15.2.2021   
            
            
               DA
            
            
               Den Europæiske Unions Tidende
            
            
               C 53/50
            
         
      Sag anlagt den 16. december 2020 — Ryanair mod Kommissionen
      (Sag T-737/20)
      (2021/C 53/66)
      Processprog: engelsk
      
         Parter
      
      
         Sagsøger: Ryanair DAC (Swords, Irland) (ved advokaterne E. Vahida, F. Laprévote, V. Blanc, S. Rating og I. Metaxas-Maranghidis)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Europa-Kommissionens afgørelse (EU) af 3. juli 2020 om statsstøtte SA.56943 (2020/N) — Letland — COVID-19: rekapitalisering af airBaltic (1) annulleres, og
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fire anbringender.
      
                  1.
               
               
                  Med det første anbringende gøres gældende, at Europa-Kommissionen foretog en fejlagtig anvendelse af artikel 107, stk. 3, litra b), TEUF og sin meddelelse om midlertidige rammebestemmelser for statsstøtte til støtte af økonomien under det nuværende covid-19-udbrud og anlagde et åbenbart urigtigt skøn ved at finde, at støtten afhjælper en alvorlig forstyrrelse i den lettiske økonomi, at AirBaltic er støtteberettiget, og at betingelserne vedrørende konkurrenceforvridninger, statens udtræden og omstrukturering var opfyldt, ved at tilsidesætte sin forpligtelse til at afveje støttens gunstige virkninger og dens negative indvirkning på samhandelsvilkårene og konkurrencen (dvs. »afvejningstesten«) og ved at finde, at airBaltic ikke havde en stærk markedsposition.
               
            
                  2.
               
               
                  Med det andet anbringende gøres gældende, at afgørelsen er i strid med specifikke bestemmelser i TEUF og generelle EU-retlige principper, der har understøttet liberaliseringen af luftfarten i EU siden slutningen af 1980'erne (dvs. forbuddet mod forskelsbehandling, den frie bevægelighed for tjenesteydelser og den frie etableringsret).
               
            
                  3.
               
               
                  Med det tredje anbringende gøres gældende, at Kommissionen ikke indledte en formel undersøgelsesprocedure til trods for alvorlige vanskeligheder og tilsidesatte sagsøgerens proceduremæssige rettigheder.
               
            
                  4.
               
               
                  Med det fjerde anbringende gøres gældende, at Kommissionen tilsidesatte sin begrundelsespligt.
               
            
         (1)  EUT 2020, C 346/1, s. 2.